*****
ΚΑΝΟΝΙΣΜΟΣ (ΕΟΚ) αριθ. 1844/89 ΤΗΣ ΕΠΙΤΡΟΠΗΣ
της 26ης Ιουνίου 1989
που καθορίζει, για την περίοδο 1989/90, τα στοιχεία που προορίζονται να εξασφαλίσουν στον τομέα των σιτηρών και του ρυζιού την εφαρμοζόμενη στις συναλλαγές μεταξύ της Ισπανίας και την Κοινότητας των Δέκα προστασία της βιομηχανίας μεταποίησης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 487/86 του Συμβουλίου της 25ης Φεβρουαρίου 1986 περί καθορισμού των γενικών κανόνων που αφορούν τα στοιχεία που προορίζονται να εξασφαλίσουν στον τομέα των σιτηρών και του ρυζιού την προστασία της βιομηχανίας μεταποίησης και περί καθορισμού των στοιχείων αυτών για την Ισπανία (1), και ιδίως το άρθρο 1 παράγραφος 3,
Εκτιμώντας:
ότι το άρθρο 78 παράγραφος 3 της πράξης προσχώρησης προβλέπει ότι η κατάργηση των εν λόγω στοιχείων προστασίας θα πρέπει να πραγματοποιηθεί σταδιακά με τη μείωση κατά 12,5 % του βασικού στοιχείου στην αρχή κάθε μιας από τις οκτώ περιόδους εμπορίας μετά την προσχώρηση· ότι κάθε μείωση θα πρέπει να εφαρμόζεται στην αρχή της περιόδου εμπορίας για το εν λόγω προϊόν·
ότι θα πρέπει να καθοριστούν τα εν λόγω σταθερά στοιχεία που εφαρμόζονται στις συναλλαγές μεταξύ της Ισπανίας και της Κοινότητας των Δέκα για την περίοδο εμπορίας 1989/90 αντίστοιχα στον τομέα των σιτηρών και του ρυζιού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τα προϊόντα τα οποία αφορούν οι κανονισμοί του Συμβουλίου (ΕΟΚ) αριθ. 2727/75 (2) και (ΕΟΚ) αριθ. 1418/76 (3), τα στοιχεία που προορίζονται να εξασφαλίσουν την προστασία της βιομηχανίας μεταποίησης, τα οποία αναφέρονται στο άρθρο 78 της πράξης προσχώρησης και που εισπράττονται κατά την εισαγωγή προϊόντων στην Ισπανία από την Κοινότητα των Δέκα και κατά την εισαγωγή προϊόντων από την Ισπανία στην Κοινότητα των Δέκα, καθορίζονται για την περίοδο εμπορίας 1989/90 στο παράρτημα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1989 για τα προϊόντα που αφορά ο κανονισμός (ΕΟΚ) αριθ. 2727/75 και από την 1η Σεπτεμβρίου 1989 για τα προϊόντα που αφορά ο κανονισμός (ΕΟΚ) αριθ. 1418/76.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουνίου 1989.